  Виталий Пронин Калыкен быръемъёс котькуд ар декларация сётыны кулэ табышсы, ваньбурзы сярысь. Озьы ик шараяны косэмын кузпалзылэсь но нылпиоссылэсь узырлыксэс. Прокуратура шараяз, 5-ез депутатъёс 2015-тӥ ар понна декларация шонертэм сётӥзы шуыса.Туннэ тодмо луиз ни, кыӵе узырлыксэс калыклэсь ватыны выриллям соос. 2-ез депутатъёс ивортӥллямтэ 3 коммерческой огазеяськонъёсын долязы вань шуыса, 2-ез вераллямтэ сыӵе огазеяськонъёсын кивалтӥсьёс пӧлы пыремзэс. Огез ватэм кузпалызлэсь 8 музъем участокъёссэ. Кин ке квартираез но 8 музъем участокез сярысь поттылымтэ.Депутат доходъёссэ ватэ ке, солэсь мандатсэ талало. Но Ижысь Дума Прокуратуралэсь индылонзэ ӧз быдэсты. Соку суд косэмъя огзэ депутатэз интыезлэсь мозмытӥзы Думалэн сессияз, 4-ез доходзэс ватэмъёс асьсэос интызэс бушатӥзы.Эдуард Степанов  